Nathan Aké

Nathan Benjamin Aké (lahir 18 Februari 1995) merupakan pemain bola sepak Belanda yang bermain di kelab Liga Perdana Inggeris, Manchester City dan pasukan kebangsaan Belanda. Beliau bermain di posisi pertahanan.

Kerjaya kelab

Chelsea
Aké bersetuju untuk menyertai Chelsea dari Feyenoord pada lewat 2010 ketika beliau baru berusia 15 tahun. Beliau bermain di Feyenoord sejak berumur 12 tahun selepas menyertai kelab ADO Den Haag.

Musim 2012–13
Aké membuat debutnya di Liga Perdana pada 26 Disember 2012 menentang Norwich City ketika berusia 17 tahun dengan menggantikan Juan Mata ketika masa tambahan. Beliau memulakan aksinya bersama kelab London tu dalam Piala FA pada 27 Februari 2013 menentang Middlesbrough, 2-0."Middlesbrough 0–2 Chelsea" BBC Sport. 27 February 2013. Retrieved 27 February 2013. Beliau telah terpilih untuk bermain sebagai pemain tengah pertahanan untuk Chelsea dalam perlawanan kedua suku akhir Liga Eropah menentang Rubin Kazan di Rusia pada 11 April, perlawanan itu berkesudahan 3-2 tewas tetapi Chelsea menang dalam agregat 5-4. Beliau membuat kemunculan kedua kejohanan Eropah untuk Chelsea pada 2 Mei dengan menggantikan David Luiz dalam perlawanan kedua separuh akhir, Chelsea menumpaskan Basel 3-1 dan Chelsea akhirnya layak ke perlawanan akhir Liga Eropah. Aké menjadi pemain gantian untuk Chelsea dalam perlawanan akhir Liga Eropah menentang Benfica pada 16 Mei di Amsterdam di mana Chelsea menang 2-1 pada malam itu. Beliau telah diundihttp://www.chelseafc.com/javaImages/94/36/0,,10268~11941524,00.jpg dalam Pemain Muda Terbaik Chelsea pada 16 Mei 2013. Beliau membuat perlawanan Liga Perdana pertama pada 19 Mei 2013 menentang Everton], 2-1 dan bermain dalam hari musim terakhir di Stamford Bridge.

Musim 2013–14
Pada 8 Ogos 2013, Aké menandatangani kontrak baru selama lima tahun bersama Chelsea di mana beliau kekal bersama Chelsea sehingga 2018. Beliau meneruskan aksinya bersama Chelsea dalam musim 2013-14 di mana beliau menjadi pemain gantian dalam hari terakhir Liga Perdana pada 11 Mei, menang 2-1 ke atas Cardiff City.

Musim 2014–15 
Aké membuat pemunculan pertamanya bersama pengurus baru [José Mourinho dalam perlawanan Piala Liga Inggeris pusingan ketiga, Chelsea menang 2-1 ke atas Bolton Wanderers pada 24 September 2014. Pada 21 Oktober, Aké menjadi pemain gantian untuk Cesc Fabregas dalam Liga Juara-Juara di mana Chelsea menang besar 6–0 membelasah Maribor di Stamford Bridge di mana beliau membuat pemunculan pertama di kejohanan tersebut.

Kejohanan antarabangsa

Remaja
Aké mewakili Belanda dalam setiap peringkat remaja sejak skuad bawah-15 pada 2009 dengan membuat 54 pemunculan. Beliau menjadi kapten pasukan skuad bawah-17 dan bawah-19. Aké juga terpilih dalam skuad Belanda yang memenangi Kejohanan Bola Sepak Eropah bawah-17 UEFA pada 2011 dan 2011 di Serbia dan di Slovenia.

Statistik kelab

KelabMusimLigaPiala FAPiala LigaEropahJumlahDivisyenPmnclnGolPmnclnGolPmnclnGolPmnclnGolPmnclnGolChelsea2012–13Liga Perdana Inggeris30100020602013–14Liga Perdana Inggeris10000000102014–15Liga Perdana Inggeris0000201030Jumlah kerjaya40102030100

Penghargaan

Kelab
Chelsea
Liga Eropah UEFA (1): 2012–13

Antarabangsa
Belanda	
Kejohanan B-17 UEFA: 2011, 2012

Individu
Pemain Muda Terbaik Chelsea: 2012–13

Rujukan

Kategori:Kelahiran 1995
Kategori:Pemain bola sepak Belanda
Kategori:Pemain Chelsea F.C.
Kategori:Pemain Liga Perdana Inggeris
Kategori:Orang hidup
Kategori:Pemain Watford F.C.
Kategori:Pemain A.F.C. Bournemouth
Kategori:Pemain Reading F.C.
Kategori:Pemain Manchester City F.C.
Kategori:Pemain UEFA Euro 2020
Kategori:Pemain Piala Dunia FIFA 2022